1.sz. melléklet a …/2021.(….) önkormányzati rendelethez

**Szada, Corvin utcai sportpálya és játszótér (HRSZ.: 295/7)**

**A sportpálya és játszótér üzemeltetője: Szada Nagyközség Önkormányzata**

**Nyitvatartási Idő:**

**Nyáron (Április 1. – Szeptember 30.), minden nap: 7:00-21:00**

**Télen (Október 1. – Március 31.), Minden nap: 7:00-18:00**

**Házirend**

A kulturált együttlét szabályainak alapja a rend, ezért Szada Nagyközség Önkormányzat, mint Üzemeltető (a továbbiakban: Üzemeltető) a Sportcentrum rendjét az alábbiak szerint határozza meg:

1. A szabadidőpark nyitvatartási ideje minden nap reggel 08:00 órától napnyugtáig tart. Csak világosban és jó látási viszonyok mellett, kedvező időjárás esetén használható. Sötétedéskor a szabadidőpark területét el kell hagyni.
2. A szabadidőparkon kívül eső élőfüves, illetve műfüves pályákat használni kizárólag a Szadai Sportegyesület jóváhagyásával, telefonos egyeztetés után lehet.
3. A játszótéren található játszóeszközök gyermekek számára készültek, a játszóeszközöket kizárólag a 2-14 éves korosztály használhatja. Kivétel ez alól a kondipark eszközei, illetve a szabadidőpark területén található labdajátékok számára kialakított pályák, amelyek korhatár nélkül használhatóak.
4. A szabadidőparkban és a játszótéren tartózkodó gyerekek testi épségének védelme a szülők, illetve a kísérők feladata, az Üzemeltető felügyeletet nem biztosít, a helytelen használatból származó károkozásért a károkozók felelősségre vonhatóak.
5. A szabadidőparkot, illetve a játszótéri eszközöket rendeltetésszerűen kell használni úgy, hogy a használat mások testi épségét ne veszélyeztesse. A szabadidőparkot és a játszótéri eszközöket, azok berendezéseit, valamint a növényeket rongálók anyagi felelősséggel tartoznak, az okozott kárért az Üzemeltető szabálysértési eljárást kezdeményezhet ellenük.
6. Fertőző beteg nem látogathatja a játszóteret.
7. A hulladékokat a Sportcentrum területén található hulladékgyűjtőkbe kell elhelyezni. Használt pelenkát kérjük ne helyezzenek a hulladékgyűjtőbe, azt vigyék haza!
8. Üveg, valamint sérülést, balesetet okozó tárgyak bevitelét kerüljék a gyerekek testi épségének megóvása érdekében!
9. A szabadidőpark területére behozott játékokért, tárgyakért felelősséget nem vállalunk.
10. Kérjük látogatóinkat, hogy az ivócsapokat rendeltetésszerűen használják!
11. A Sportcentrum egész területére – beleértve a szabadidőparkot, a játszóteret, az élőfüves, illetve műfüves pályákat – kutyát vagy más állatot bevinni TILOS!
12. Dohányozni csak a kijelölt dohányzóhelyen lehet, mely a sportbüfé teraszán található. A Sportcentrum többi területén dohányozni, alkoholt fogyasztani és tudatmódosító szereket használni TILOS!
13. A Sportcentrum területére kerékpárral, rollerrel vagy motorkerékpárral érkezők számára tárolóhelyek kerültek kialakításra, melyek használata kötelező!
14. A Sportcentrum területén járművel (például kerékpár, roller, görkorcsolya, segway, motorkerékpár stb.) közlekedni TILOS!
15. Amennyiben valamelyik játékeszközön hibát, rongálódást észlel, kérjük jelezze a Sportcentrum illetékese felé.
16. A szabályok megszegése, be nem tartása esetén a Sportcentrum illetékese a területről kitilthatja a szabálysértőt, szabálysértőket!

A Sportcentrum területére belépő személyek jelenlétükkel elfogadják a Házirend szabályait.

**A Sportcentrum illetékese: Molnár Attila. Telefonszáma: +36 70 338 5652**

**Segélyhívó telefonszám: 112**

****

****

